CELEX: 32005D0932
Language: fi
Date: 2005-12-21 00:00:00
Title: 2005/932/EY: Komission päätös, tehty  21 päivänä joulukuuta 2005 , neuvoston direktiivin 91/68/ETY liitteen E muuttamisesta lampaiden ja vuohien terveystodistusten mallien saattamiseksi ajan tasalle  (tiedoksiannettu numerolla K(2005) 5506)   (ETA:n kannalta merkityksellinen teksti)

23.12.2005   
            
            
               FI
            
            
               Euroopan unionin virallinen lehti
            
            
               L 340/68
            
         KOMISSION PÄÄTÖS,
   tehty 21 päivänä joulukuuta 2005,
   neuvoston direktiivin 91/68/ETY liitteen E muuttamisesta lampaiden ja vuohien terveystodistusten mallien saattamiseksi ajan tasalle
   (tiedoksiannettu numerolla K(2005) 5506)
   (ETA:n kannalta merkityksellinen teksti)
   (2005/932/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (1) ja erityisesti sen 14 artiklan 2 kohdan,
   sekä katsoo seuraavaa:
   
               (1)
            
            
               Direktiivin 91/68/ETY liitteessä E vahvistetaan teurastukseen, lihotukseen ja jalostukseen tarkoitettujen lampaiden ja vuohien eläinlääkärintodistusten mallit I, II ja III yhteisön sisäistä kauppaa varten.
            
         
               (2)
            
            
               Jäsenvaltiot ovat havainneet todistusten antoon liittyviä ongelmia tapauksissa, joissa virkaeläinlääkäri ei ole pystynyt vahvistamaan, että oleskelua ja siirtoa koskevat edellytykset täyttyvät, koska tämä on vain eläinten pitäjän tiedossa.
            
         
               (3)
            
            
               Terveystodistuksissa olisi korostettava, että oleskelua ja siirtoa koskevien edellytysten täyttyminen on todettavissa eläinten pitäjän ilmoituksen perusteella tai tutkimalla lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta 17 päivänä joulukuuta 2003 annetun neuvoston asetuksen (EY) N:o 21/2004 (2) mukaisesti kirjatut tiedot.
            
         
               (4)
            
            
               Direktiivi 91/68/ETY olisi siksi muutettava vastaavasti.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan direktiivin 91/68/ETY liite E tämän päätöksen liitteen mukaisesti.
   2 artikla
   Tätä päätöstä sovelletaan 15 päivästä helmikuuta 2006.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä joulukuuta 2005.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 46, 19.2.1991, s. 19. Direktiivi sellaisena kuin se on viimeksi muutettuna komission päätöksellä 2004/554/EY (EUVL L 248, 22.7.2004, s. 1).
   
      (2)  EUVL L 5, 9.1.2004, s. 8.
   
      LIITE
      Muutetaan direktiivin 91/68/ETY liite E seuraavasti:
      
                  1.
               
               
                  Lisätään liitteessä olevassa mallissa I seuraava kohta ennen 12.4.1 kohtaa:
                  
                              ”12.4
                           
                           
                              Eläinten pitäjän kirjallisen ilmoituksen tai neuvoston asetuksessa (EY) N:o 21/2004, erityisesti asetuksen liitteessä olevassa B ja C jaksossa, esitettyjen vaatimusten mukaisesti laaditun maatilarekisterin ja siirtoasiakirjojen tutkimisen perusteella”
                           
                        
            
                  2.
               
               
                  Korvataan liitteissä olevissa malleissa II ja III kohta 12.4 seuraavalla tekstillä:
                  
                              ”12.4
                           
                           
                              Eläinten pitäjän kirjallisen ilmoituksen tai neuvoston asetuksessa (EY) N:o 21/2004, erityisesti asetuksen liitteessä olevassa B ja C jaksossa, esitettyjen vaatimusten mukaisesti laaditun maatilarekisterin ja siirtoasiakirjojen tutkimisen perusteella eläimet ovat olleet lastausta edeltäneiden 30 vuorokauden ajan tai syntymästään saakka, jos kyse on alle 30 vuorokauden ikäisistä eläimistä, alkuperätilalla, jonne ei lastausta edeltäneiden 21 vuorokauden aikana ole tuotu yhtään lammasta tai vuohta eikä lähetyspäivää edeltäneiden 30 vuorokauden aikana yhtään sorkkaeläintä kolmansista maista, ellei tuontia ole suoritettu direktiivin 91/68/ETY 4 a artiklan 2 kohdan mukaisesti.”